CELEX: 22019D1045
Language: mt
Date: 2017-09-22 00:00:00
Title: Deċiżjoni tal-Kumitat Konġunt taż-Żee Nru 157/2017 tat-22 ta’ Settembru 2017 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2019/1045]

27.6.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 174/11
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 157/2017
         tat-22 ta’ Settembru 2017
         li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2019/1045]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2016/1842 tal-14 ta’ Ottubru 2016 li jemenda r-Regolament (KE) Nru 1235/2008 f’dak li għandu x’jaqsam maċ-ċertifikat elettroniku ta’ spezzjoni għall-prodotti organiċi importati u għal ċerti affarijiet oħrajn u r-Regolament (KE) Nru 889/2008 dwar ir-rekwiżiti għall-prodotti organiċi ppreservati jew ipproċessati u t-trażmissjoni tal-informazzjoni (1) jrid jiġi inkorporat fil-Ftehim ŻEE.
                  
               
                     (2)
                  
                  
                     Din id-Deċiżjoni tikkonċerna l-leġiżlazzjoni marbuta mal-prodotti tal-ikel. Il-leġiżlazzjoni dwar il-prodotti tal-ikel ma għandhiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli tibqa’ estiża għal-Liechtenstein, kif speċifikat fl-introduzzjoni tal-Kapitolu XII tal-Anness II tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (3)
                  
                  
                     Għalhekk, l-Anness II tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-Kapitolu XII tal-Anness II tal-Ftehim ŻEE għandu jiġi emendat kif ġej:
            
                        1.
                     
                     
                        L-inċiż li ġej jiżdied mal-punt 54ba (ir-Regolament tal-Kummissjoni (KE) Nru 889/2008):
                        
                                    “—
                                 
                                 
                                    
                                       32016 R 1842: Ir-Regolament ta’ Implimentazzjoni tal-Kummissjoni (UE) Nru 2016/1842 tal-14 ta’ Ottubru 2016 (ĠU L 282, 19.10.2016, p. 19).”
                                 
                              
                  
                        2.
                     
                     
                        L-inċiż li ġej jiżdied mal-punt 54bb (ir-Regolament tal-Kummissjoni (KE) Nru 1235/2008):
                        
                                    “—
                                 
                                 
                                    
                                       32016 R 1842: Ir-Regolament ta’ Implimentazzjoni tal-Kummissjoni (UE) Nru 2016/1842 tal-14 ta’ Ottubru 2016 (ĠU L 282, 19.10.2016, p. 19).”
                                 
                              
                  
                        3.
                     
                     
                        It-test ta’ adattament fil-punt 54 bb (ir-Regolament tal-Kummissjoni (KE) Nru 1235/2008) huwa nnumerat mill-ġdid bħala (a).
                     
                  
                        4.
                     
                     
                        Dan li ġej jiżdied mat-test ta’ adattament fil-punt 54bb (ir-Regolament tal-Kummissjoni (KE) Nru 1235/2008):
                        
                                    “(b)
                                 
                                 
                                    Fl-Artikoli 13(1)(c), 13b u 14(1) il-kliem ‘jew fil-proċeduri tad-dwana Norveġiżi u Iżlandiżi’ għandhom jiżdiedu wara r-referenza għar-Regolament (UE) Nru 952/2013.
                                 
                              
                                    (c)
                                 
                                 
                                    Fl-Artikolu 14(2) il-kliem ‘jew il-proċeduri tad-dwana Norveġiżi u Iżlandiżi’ għandu jiżdied mar-Regolament (KEE) Nru 2913/92.
                                 
                              
                                    (d)
                                 
                                 
                                    Fiċ-ċertifikati tal-ispezzjoni fl-Anness V u l-Anness VI, in-Norveġja u l-Iżlanda mhumiex meħtieġa jużaw numri EORI għall-identifikazzjoni.”
                                 
                              
                  
         
            Artikolu 2
            It-testi tar-Regolament ta’ Implimentazzjoni (UE) 2016/1842 bil-lingwa Iżlandiża u b’dik Norveġiża, li ser jiġu ppubblikati fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fit-23 ta’ Settembru 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, it-22 ta’ Settembru 2017.
            
               
                  Għall-Kumitat Konġunt taż-ŻEE
               
               
                  Il-President
               
               Sabine MONAUNI
            
         
         
            (1)  ĠU L 282, 19.10.2016, p. 19.
         
            (*1)  Ma huwa indikat l-ebda rekwiżit kostituzzjonali.